पाएं अपने शहर की ताज़ा ख़बरें और फ्री ई-पेपरडाउनलोड करें
एसएसपी आदित्य कुमार ने कई थानों में फेरबदल किया है। इस क्रम में इधर-उधर करते हुए नए थानाध्यक्षों की पोस्टिंग भी की गई है। मुफस्सिल थाना के प्रभारी थानाध्यक्ष पुनि राजकुमार को विष्णुपद थाना का थानाध्यक्ष बनाया गया है। प्रभारी थानाध्यक्ष के तौर पर मुफस्सिल थाना में पोस्टिंग के दौरान राजकुमार प्रभावी नहीं रहे और लगातार बड़ी घटनाएं मुफस्सिल के इलाके में घटती रही। ऐसे में विष्णुपद थाना का दायित्व उनके सामने एक बड़ी चुनौती के रूप में सामने होगा। इस संबंध में एसएसपी आदित्य कुमार के हवाले से दी गई जानकारी के मुताबिक पुलिस केन्द्र में रहे पुलिस निरीक्षक पंकज कुमार सिंह को मुफस्सिल थाना का थानाध्यक्ष बनाया गया है। वहीं मुफस्सिल के प्रभारी थानाध्यक्ष राजकुमार को विष्णुपद थाने की कमान दी गई है। इसी प्रकार विष्णुपद थानाध्यक्ष रहे उदय शंकर को इमामगंज अंचल का प्रभार दिया गया है। पुलिस निरीक्षक नैयर एजाज अहमद इमामगंज अंचल को इमामगंज थाना का थानाध्यक्ष बनाया गया है। पुलिस निरीक्षक रतन कुमार को पुलिस केन्द्र से चंदौती अंचल भेजा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn